बीएसएफ़ के डीआईजी धमेंद्र पारेख ने बीबीसी को बताया, ''जवान का मेडिकल परीक्षण किया गया है और वो सेहतमंद है.''पाकिस्तान रैंजर्स ने जम्मू की एक चौकी पर भारत के जवान को भारतीय अधिकारियों को सौंपा.यह जवान दो दिन पहले चेनाब नदी में बहकर पाकिस्तान चला गया था.भारतीय समय के अनुसार दोपहर 3.30 बजे जम्मू के निकट सुचेतगढ़ सेक्टर में भारतीय और पाकिस्तानी सेक्टर कमांडरों की मीटिंग हुई जिसके बाद 



सत्यशील यादव को लौटाने का फ़ैसला हुआ.इससे पहले जम्मू में बीएसएफ़ के उप-महानिरीक्षक धर्मेंदर पारेख ने बताया था कि सत्यशील यादव के लौटन के बाद उनसे पूछताछ भी की जाएगी.भारतीय अधिकारियों के अनुसार सत्यशील यादव जम्मू से 35 किलोमीटर दूर अखनूर सेक्टर में चेनाब नदी में एक कश्ती में बुधवार को रूटीन गश्त पर थे जब कश्ती में कुछ खराबी के कारण वो पाकिस्तान की तरफ बह गए.अधिकारियों के मुताबिक सत्यशील यादव को पाकिस्तानी रेंजर्स ने पकड़ लिया जहाँ उनसे पूछताछ की गई.जवान को पाकिस्तान मीडिया के सामने पेश भी किया गया जहाँ उन्होंने अपने साथ अच्छा बर्ताव किए जाने की बात कही.(बीबीसी हिन्दी के एंड्रॉएड ऐप के लिए यहां 



क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)